اسلام آباد(اے پی پی) سیکرٹری واپار سرداراحمد نواز سکھیرا پارینے کہ کورونا وائرس نا سوب آن آرڈرآتا کینسل مننگ نا ویل آتے ایسر کننگک، داوڑنا گڑتی تا حالیت آتے ٹی برآمد کنندگان آک تعلقدار سفیر و کمرشل اتاشی تتون رابطہ کیر۔ تینا ٹویٹ اٹی سیکرٹری واپار احمد نواز سکھیرا پارے کہ گڑاس برآمد کنندگان آرڈرآتا کینسل مننگ نا گڑتی نا درشانی ءِ کرینو، ہرافتا آرڈرکینسل مننگ نا گڑتی ءِ او برآمد کنندگان آک تعلقدار سفیر وکمرشل اتاشی تتون رابطہ کیر۔ کمرشل اتاشیک خریدارآتون باندات آتے ہرفرہ۔ اوپارے کہ وزارت واپار خریدار آتون رابطہ کرسا آرڈر آتے برجاتخنگ کن کمک کیرہ۔ برآمدکنندگان درست رابطہ نا معلومداری و آرڈر آتا سرجم آتے ایتر۔ احمد نواز سکھیرا پارے کہ اسہ وار آرڈرآک کینسر مریر تو دُوارہ ملنگ اٹ مشکل مون تروک مریک۔ وزارت واپار برآمد کنندگان آتا ویل آتے ایسر کننگ کن گام گیج کننگ ءِ۔
